Diari Oficial de la Generalitat Valenciana


Sumari del DOGV 9183, del 28-09-2021 (2021/9396)

Informació pública de l'aprovació de l'informe ambiental i territorial estratègic de la modificació número 22 del Pla general d'ordenació urbana.
-------------------------------------------------------------------------------------------------------------------------------------------------

### Dades del document

Número de DOGV
:   9183

Data del DOGV
:   28-09-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9396


Data del document
:   17-09-2021

Organisme emissor
:   Ajuntament de Manuel

Tipus de document
:   Anunci

Descriptors 

:   * Manuel
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació número 22 del Pla general d'ordenació urbana. [2021/9396]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, es publica la part dispositiva de la resolució aprovatòria de l'informe ambiental i territorial estratègic dictada per l'òrgan ambiental de l'Ajuntament de Manuel en data 16 de setembre de 2021, de la modificació núm. 22 del PGOU:  
  
Primer. Concloure que la proposta de modificació puntual núm. 22 del Pla general d'ordenació urbana de Manuel, elaborada pel funcionari arquitecte superior Tomás Pastor Martínez, no té efectes significatius sobre el medi ambient, conforme amb els criteris establits en l'annex VIII del Decret legislatiu 1/2021, de 18 de juny, del Consell, d'aprovació del text refós de la LOTUP.  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del núm. 22 del Pla general d'ordenació urbana de Manuel elaborada pel funcionari arquitecte superior Tomás Pastor Martínez, que designa com a alternativa més idònia mediambientalment en aquesta actuació l'alternativa 1 descrita en l'apartat quart de l'informe ambiental.  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, i incloure l'informe en la documentació de l'instrument de planejament urbanístic, identificant com a interessats els que es ressenyen en l'apartat seté de l'informe ambiental.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
Cinqué. La resolució de l'òrgan ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, corresponguen en via contenciós-administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La resolució de l'òrgan ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el DOGV, no s'ha aprovat el Pla en el termini màxim de quatre anys des de la publicació. En aquest cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla (article 53.7 TR de la LOTUP).  
  
  
Manuel, 17 de setembre de 2021.- L'alcaldessa presidenta, Purificació Atienza Boronat.